CELEX: 32018D1944
Language: da
Date: 2018-12-10 00:00:00
Title: Rådets afgørelse (FUSP) 2018/1944 af 10. december 2018 om ophævelse af afgørelse 2010/127/FUSP om restriktive foranstaltninger over for Eritrea

11.12.2018   
               
               
                  DA
               
               
                  Den Europæiske Unions Tidende
               
               
                  L 314/60
               
            
         RÅDETS AFGØRELSE (FUSP) 2018/1944
         af 10. december 2018
         om ophævelse af afgørelse 2010/127/FUSP om restriktive foranstaltninger over for Eritrea
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     FN's Sikkerhedsråd vedtog den 23. december 2009 FN's Sikkerhedsråds resolution (UNSCR) 1907 (2009) om indførelse af restriktive foranstaltninger over for Eritrea i form af et forbud mod salg og levering til og fra Eritrea af våben og dertil knyttet materiel.
                  
               
                     (2)
                  
                  
                     Rådet vedtog den 1. marts 2010 afgørelse 2010/127/FUSP (1) om restriktive foranstaltninger over for Eritrea i medfør af UNSCR 1907 (2009).
                  
               
                     (3)
                  
                  
                     FN's Sikkerhedsråd vedtog den 14. november 2018 UNSCR 2444 (2018) om ophævelse med øjeblikkelig virkning af alle FN's restriktive foranstaltninger over for Eritrea.
                  
               
                     (4)
                  
                  
                     Afgørelse 2010/127/FUSP bør derfor ophæves —
                  
               VEDTAGET DENNE AFGØRELSE:
         
            Artikel 1
            Afgørelse 2010/127/FUSP ophæves.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 10. december 2018.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Rådets afgørelse 2010/127/FUSP af 1. marts 2010 om restriktive foranstaltninger over for Eritrea (EUT L 51 af 2.3.2010, s. 19).